ZEDA organizuje radionicu na temu ekonomsko-pravnog upravljanja poslovanjem

Nezaposleni ste? Zaposleni ste? Student ste? Imate start up preduzeće? Imate poslovnu ideju? Želite otvoriti preduzeće? Ovo je odlična prilika za vas jer Agencija ZEDA u okviru redovne podrške početnicima u biznisu organizuje radionicu na temu administrativno-finansijskog poslovanja.

Generalne oblasti koje će biti obuhvaćene radionicom, a koje su rezultat prethodno provedene ankete MSP od strane Agencije ZEDA, su:

– Svakodnevno administrativno-finansijsko poslovanje (ponude, odgovor na ponudu, poslovanje sa gotovim novcem, vođenje blagajne, fiskalizacija, …)
-Finansijsko poslovanje preduzeća s osnovnim naglaskom na zakonske i računovodstvene obaveze i procedure
– Poslovna korespondencija
– Poslovna etika sa osvrtom na rokove, garancije, reklamacije i sl.

Radionicu će voditi iskusni predavač u ovoj oblasti, Sanela Agačević, osnivač i vlasnik računovodstvenog servisa Chronos d.o.o. Zenica.

Radionica će se održati 20., 21. i 22. oktobra (od 10:00 do 14:00) u prostorijama Agencije ZEDA (Impulsni kreativni centar, II sprat) , a broj mjesta je ograničen i rezervisan za start up preduzeća koja nisu starija od dvije godine.

Svi zainteresovani se mogu prijaviti najkasnije do 19.10.2020. godine.
Edukacija je besplatna za sve učesnike.

Prijava je moguća samo putem sljedeće online forme.